#### PROJECTE

LINGÜÍSTIC

CEIP SES COMES

##### Aprovat dia 25 de gener de 2018 per:

- Claustre de Professors: aspectes educatius

- Direcció del Centre

1-**JUSTIFICACIÓ DEL PROJECTE. CONTEXT SOCIOLINGÜÍSTIC DEL CENTRE**

**1.1 MARC NORMATIU DE REFERÈNCIA**

Com a conseqüència de la nul·litat del decret 15/2013, de 19 d’abril, pel qual es regula el tractament integrat de les llengües als centres docents no universitaris de les Illes Balears i l’Ordre de la consellera d’Educació, Cultura i Universitats, 9 de maig de 2014, per la qual es desenvolupen determinats aspectes del tractament integrat de llengües als centres docents no universitaris de les Illes Balears, el claustre considera necessari redactar un nou projecte lingüístic de centre que s’adapti a les característiques de l’alumnat, a les característiques de la situació del centre, del seu context i les característiques dels recursos humans dels quals es disposa actualment.

Aquest projecte s’ha elaborat d’acord amb:

- Llei Orgànica 1/2007, de 28 de febrer, de reforma de l’Estatut d’Autonomia de les Illes Balears (BOIB núm. 32 ext. d’1 de març). Articles 35 i 36.1.

- Llei orgànica 2/2006, de 3 de maig, d’educació, modificada per la Llei orgànica 8/2013, de 9 de desembre, per a la millora de la qualitat educativa.

- Llei 3/1986, de 29 d'abril, de normalització lingüística (BOCAIB núm. 15 de 20 de maig), modificada per la Llei 1/2016, de 3 de febrer (BOIB núm. 18 de 6 de febrer). Article 17 i següents.

- Decret 100/1990, de 29 de novembre, regulant l'ús de les llengües oficials de l'Administració de la CAIB (BOCAIB núm. 154 de 18 de desembre).

- Ordre del conseller de Cultura, Educació i Esports, de dia 12 d'agost de 1994, sobre l'ús de la llengua catalana, pròpia de les illes Balears, com a llengua vehicular en l'ensenyament no universitari (BOCAIB núm. 105, de 27 d’agost).

- Decret 92/1997, de 4 de juliol, que regula l’ús i l’ensenyament de i en llengua catalana, pròpia de les Illes Balears, en els centres docents no universitaris de les Illes Balears (BOCAIB núm. 89 de 17 de juliol). Article 10.

- Ordre del conseller d’Educació Cultura i Esports, de dia 12 de maig de 1998, per la qual es regulen els usos de la llengua catalana, pròpia de les Illes Balears, com a llengua d’ensenyament en els centres docents no universitaris de les Illes Balears (BOCAIB núm. 69 de 26 de maig). Articles 3, 4, 5 i 12.

- Decret 119/2002, de 27 de setembre, pel qual s'aprova el reglament orgànic de les escoles públiques d'educació infantil, dels col·legis públics d'educació primària i dels col·legis públics d'educació infantil i primària (BOIB núm. 120 de 5 d'octubre). Article 62.

- Decret 32/2014, de 18 de juliol, pel qual s'estableix el currículum de l'educació primària a les Illes Balears (BOIB núm. 97 de 19 de juliol), modificat pel Decret 28/2016, de 20 de maig (BOIB núm. 64 de 21 de maig).

**1.2 CONTEXT SOCIOLINGÜÍSTIC DEL CENTRE**

La realitat sociolingüística del centre CEIP Ses Comes de Portocristo és que, en general, la majoria de l’alumnat (més del 50%) té com a llengua materna i d’ús familiar el castellà. En segon terme, al voltant del 40% de l’alumnat té una altra llengua, que no és la catalana ni la castellana, com a llengua materna (aquests serien majoritàriament alumnes marroquins). En tercer lloc, hi ha un 7,5 % d’alumnes que tenen com a llengua materna la catalana.

Aquestes dades objectives, extretes a partir d’una enquesta feta a totes les famílies, es recullen en la següent taula.

La situació lingüística de l’alumnat del centre s’ha d’analitzar tenint en compte la procedència de la seva família i el grau d’immersió social i lingüística d’aquesta. Una realitat sociolingüística constatable pel que fa a la llengua d’ús i d’interrelació entre els grups d’iguals és que sigui totalment predominant la castellana. En aquest context social és fa evident la fragilitat de la nostra llengua pel fet que l’ús de la llengua catalana entre els alumnes no està normalitzat.

El nostre Centre està físicament ubicat a una zona costanera, amb un tant per cent de població immigrant bastant elevat. Les activitats que ofereix l’entorn al nostre alumnat són majoritàriament en parla castellana. La Biblioteca municipal ofereix activitats periòdicament en català.

Els gràfics que segueixen a continuació reflecteixen la llengua que utilitza el nostre alumnat en diferents situacions comunicatives.

### Enquesta realitzada a l’alumnat de 1r i 2n

**Idioma de parla amb sa mare ( En quin idioma parles amb la mamà?)**

**Idioma de parla amb son pare ( En quin idioma parles amb el papà?)**

**Idioma de parla amb els germans ( En quin idioma parles amb els teus germans?)**

**Idioma de parla amb els amics ( En quin idioma parles amb el teu millor amic o amiga?)**

En quina llengua acostuma a veure els programes de TV (En quin idioma mires la tele?

### Enquesta realitzada a l’alumnat de 3r a 6è

**Idioma de parla amb sa mare ( En quin idioma parles amb la mamà?)**

**Idioma de parla amb son pare ( En quin idioma parles amb el papà?)**

**Idioma de parla amb els germans ( En quin idioma parles amb els teus germans?)**

**Idioma de parla amb els amics ( En quin idioma parles amb el teu millor amic o amiga?)**

Percepció ús de llengua a l’aula (Quina llengua se sent més a la classe?)

Percepció ús de llengua en àmbits no formals (Quina llengua se sent més al pati ?)

Ús de llengua en àmbits no formals (Quins canals de TV mires?)

**\* Altres: castellà, àrab, anglès.**

Ús de la llengua en la lectura (En general, llegeixes llibres, revistes...)

Ús no formal de la llengua escrita (Quan escrius una nota aun amic, un whatsapp o un mail ho fas....)

Percepció del coneixement de la llengua parlada (Com creus que parles català?

Percepció del coneixement de la llengua parlada (Com creus que parles castellà?

**Percepció de la importància de la llengua catalana (Creus que el català és necessari?)**

**Percepció de la importància de la llengua catalana (Quan una persona te parla en castellà, en quin idioma contestes?)**

**Percepció de la importància de la llengua catalana (Quan una persona te parla en català , en quin idioma contestes?)**

2.- **L’ÚS DE LA LLENGUA CATALANA COM A VERTEBRADORA DE L’ENSENYAMENT.**

2.1. LA LLENGUA, VEHICLE DE COMUNICACIÓ I CONVIVÈNCIA

El nostre Centre fa l’ensenyament en català des de el curs 95/96. Aquesta decisió es va prendre per consens entre el Claustre i Consell Escolar (segons consta a l’acta del Consell Escolar amb data de 29 de juny de 1995). La llengua vehicular del CEIP Ses Comes és el català, tant pel que fa a les activitats d’aprenentatge com en les relacions dels diversos estaments de la comunitat educativa i institucions.

Tots els textos escrits institucionals del Centre, tant en paper, com els digitals o de les xarxes socials són en llengua catalana. Les comunicacions entre l’AMIPA i famílies són bilingües (català-castellà).

L’ús del català, en la modalitat pròpia de les Illes Balears, és consensuat i generalitzat en tots els àmbits de convivència. Degut a l’elevat nombre de famílies que no entenen el català, a vegades és necessari utilitzar la llengua castellana per comunicar-nos. Tot i això, es promou l’ús habitual i correcte de la nostra llengua.

2.2.- EL TRACTAMENT GLOBAL DE LES LLENGÜES CURRICULARS

No podem oblidar que la llengua és l’única matèria del currículum que és alhora mitjà d’aprenentatge de totes les altres matèries i objecte d’estudi. Per tal de millorar els resultats i la integració de totes les llengües consideram necessari la coordinació de l’àrea de llengua catalana i de llengua castellana en quant a:

- objectius

- distribució i seqüenciació de continguts

- metodologia

- criteris d’avaluació

- quan i com és convenient introduir cada una de les llengües

- quin ha de ser el referent i el model lingüístic del mestre quant a la llengua

- continuïtat amb els diferents cicles i etapes de l’educació quant a la competència lingüística i comunicativa de l’alumnat

- continguts i estructures lingüístiques comuns per tal d’evitar-ne la repetició o aprenentatges paral.les.

- TRACTAMENT DE LA LLENGUA ANGLESA:

L’ensenyament de la llengua anglesa es durà a terme a l’àrea lingüística de llengua estrangera des d’educació infantil fins a 6è d’educació primària. En anglès s’impartiran una sessió setmanal a 4t i 5è d’educació infantil i a 6è d’educació infantil dues sessions. A més a més, si els recursos humans ho permeten, seguirem treballant la llengua anglesa a l’àrea de plàstica des de 1r fins a 6è de primària.

El/la referent d’anglès no serà tutor/a del curs al qual imparteix l’àrea, excepte quan no comptem amb els recursos humans suficients.

Continuar amb la sol.licitud d’un/a auxiliar de conversa.

-TRACTAMENT DE LA LLENGUA CASTELLANA:

L’ensenyament de la llengua castellana es durà a terme a l’àrea lingüística de llengua castellana.

El/la referent de castellà no serà tutor/a del curs al qual imparteix l’àrea, excepte quan no comptem amb els recursos humans suficients.

-TRACTAMENT DE LA LLENGUA CATALANA:

Pel que fa a l’ensenyament de la llengua catalana, es durà a terme a l’àrea lingüística de català i a la resta d’àrees, exceptuant l’àrea de llengua castellana o l’àrea de plàstica si es pot fer en anglès.

Amb els alumnes de necessitats educatives especials i que tenen dificultat per aprendre les dues llengües oficials, es prioritzarà l’ensenyament en la llengua catalana.

|  |  |  |
| --- | --- | --- |
| CATALÀ | | |
| EDUCACIÓ  INFANTIL | Llengua vehicular i d’aprenentatge, donant especial importància al llenguatge oral. | Música i Psicomotricitat s’impartiran també en llengua catalana. |
| EDUCACIÓ  PRIMÀRIA | Naturals, Socials, Coneixement del Medi, Matemàtiques, Educació Física, Música, Religió/Alternativa. | |
| CASTELLÀ | | |
| EDUCACIÓ INFANTIL | El primer contacte amb la llengua castellana serà oral, a partir de racons, jocs, cançons, videos... | |
| EDUCACIÓ PRIMÀRIA | La llengua castellana s’utilitzarà en totes les activitats orals i escrites de l’àrea de Llengua Castellana: exposicions del/la mestre/a, material didàctic, llibres, proves..., i s’utilitzarà com a llengua vehicular en les sessions d’aquesta àrea. | |
| ANGLÈS | | |
| EDUCACIÓ  INFANTIL | L’aprenentatge d’aquesta llengua es realitzarà des d’un enfocament comunicatiu, participatiu i molt gradual, anant de la comprensió i expressió oral a la comprensió i expressió escrita. L’ensenyament d’aquesta llengua s’iniciarà al curs de 3 anys, i durant tota l’etapa d’Infantil i 1r de Primària serà exclusivament de forma oral. La comprensió i expressió escrita s’introduirà progressivament a partir de 2n nivell. | Àrea de llengua anglesa: 1 sessió a 4t i 5è d’EI i 2 a 6è d’EI. |
| EDUCACIÓ  PRIMÀRIA | -Ârea de llengua anglesa: L’anglès s’utilitzarà en totes les activitats orals i escrites d’aquesta àrea: exposicions del/la mestre/a, material didàctic, llibres, proves ...  -Plàstica (Si comptam en recursos humans suficients): el mestre utilitzarà aquesta llengua com l’habitual en les intervencions (formals i informals) amb els alumnes, vetllant sempre per establir un clima favorable en què l’alumnat se senti segur i estimulat per anar utilitzant-la progressivament. |
| CATALÀ/CASTELLÀ/ANGLÈS | | |
| -Biblioteca: Es realitzaran lectures en les 3 llengües.  -TIC: Les sessions de tractament de la informació i comunicació, transversals a totes les àrees, es poden fer en les 3 llengües, en funció dels recursos emprats. | | |

3.- PLANTEJAMENTS DIDÀCTICS SOBRE ELS QUALS ES FONAMENTA L’ENSENYAMENT DE LES LLENGÜES I COM S’ARTICULA I COORDINA AQUEST ENSENYAMENT.

- Orientacions metodològiques. Plantejaments didàctics.

L’objectiu de l’educació lingüística no és només l’adquisició de continguts, sinó el desenvolupament de competències que permetin aplicar aquests coneixements a les situacions, a sí mateix i als aprenentatges posteriors.

És necessària la coordinació entre els plantejaments didàctics de les llengües castellana i catalana : distribució dels continguts, unificació de la terminologia i dels criteris i estratègies metodològiques.

S’han de dissenyar situacions d’aprenentatge reals on es faci necessari l’ús de les estratègies lingüístiques i activitats funcionals i significatives que constitueixin contextos reals d’ús de la llengua o els reprodueixin. Les habilitats lingüístiques estan presents en totes les àrees del currículu,m, per la qual cosa no s’han de tractar només a les àrees de llengua , sinó que s’ha de fer des de la globalitat del currículum.

Atenció especial al llenguatge oral, en la major part de les activitats de llengua, l’expressió oral i l’escrita van unides. Les activitats destinades específicament a les destreses orals han d’estar presents a les programacions didàctiques: debats, jocs, dramatitzacions, resums, diàlegs, exposicions de conclusions o resultats, etc., tant de manera individual com en grup.

Pel que fa a la comprensió oral, s’han d’oferir als alumnes textos que els permetin anar més enllà de les idees explícites de manera progressiva, descobrir sentits figurats o missatges no implícits. La selecció dels textos incideix en la capacitat d’escoltar. Alguns dels aspectes que cal incloure en la comprensió dels textos orals són: l’anàlisi de les característiques dels textos, el resum de les idees principals i les activitats que potencien la memòria comprensiva (memorització, recitat i reproducció de poemes, cançons, embarbussaments, dites, refranys...)

El clima de l’aula ha de potenciar la necessitat de llegir i escriure, ha de despertar l’interès per fer-ho i per accedir a nous coneixements a través de la lectura i de l’escriptura. El procés de lectoescriptura s’inicia amb el descobriment i el reconeixement de les relacions entre so i grafia en el context de paraules significatives per als infants, del propi nom, etc.

Des del principi s’han de treballar les estratègies del procés de producció de textos escrits: planificació, confecció d’esborranys, revisió, coherència... En aquest procés s’han de preveure els aspectes formals, que han de ser coneguts prèviament pels alumnes: presentació, ordre, creativitat...

La finalitat del procés de lectura i escriptura és que els alumnes adquireixin la competència comunicativa necessària i que desenvolupin l’hàbit lector. Per aconseguir la motivació dels alumnes cal la selecció de lectures engrescadores, la multiplicitat de recursos, l’ús de la biblioteca, la lectura comentada i la participació en activitats literàries de l’escola o d’altres àmbits. S’han de preveure moments per què els alumnes seleccionin les pròpies lectures i moments per parlar dels llibres, per recomanar-ne i per expressar les emocions que ens transmeten.

En la lectura, al llarg de l’etapa s’han d’ampliar les estratègies que permeten anticipar i complementar el contingut, les tipologies textuals i la forma de lectura (personal, col.lectiva, en silenci, en veu alta, dramatitzada...).

Tots aquests plantejaments es concreten en els següents documents (Annex I i II) : “Pla lector” i “Tractament de les llengües”.

Recursos i materials

Els recursos de les biblioteques són eines indispensables per aconseguir que l’alumnat gaudeixi amb la lectura i adquireixi l’hàbit lector. És important la implicació dels infants en l’organització i gestió de la biblioteca ja que contribueix a establir vincles amb els llibres i amb el món de la lectura.

Els recursos audiovisuals i les tecnologies de la informació i la comunicació són atractius i adequats per l’àrea: enregistrament de produccions orals, enregistrament en vídeo de dramatitzacions, visualització d’anuncis i de presentacions, recerca d’informació a través d’internet...

EL PAPER DEL PROFESSORAT

Els mestres tenen el paper de model i de referent de llengua, l’alumnat ha d’associar una llengua amb una persona.

L’actitud respectuosa del professorat amb la diversitat lingüística contribueix a que els alumnes interioritzin una actitud positiva cap a les llengües i que augmenti el seu interès per expressar-se en una llengua diferent a la seva.

Els agrupaments

Ja que l’ensenyament de llengua es fonamenta en la diversitat de situacions comunicatives, cada situació necessita un tipus d’agrupament: individual, en parelles, en grup gran o petit, assemblees, tutories..., per la qual cosa la distribució de l’espai ha de ser flexible.

La seqüenciació dels continguts

La seqüenciació dels continguts ha de partir de l’anàlisi de la situació escolar i personal dels alumnes: els seus coneixements previs, les habilitats comunicatives en les dues llengües, la dinàmica....

A l’inici de l’etapa s’ha de prioritzar la llengua oral, però vinculant-la al llenguatge escrit. En la gradació de les habilitats lingüístiques cal partir de les situacions més properes, en els primers nivells, fins arribar progressivament a àmbits més complexos al final de l’etapa.

L’avaluació

En el procés d’avaluació de l’alumnat l’alumnat ha de conéixer quins són els criteris que s’apliquen, que disposi de pautes clares per a la seva activitat i que s’incorporin a la dinàmica de l’aula moments per a la reflexió i la valoració dels progressos propis. És important la implicació de les famílies. La revisió, individual o compartida, dels aspectes ortogràfics, morfològics o sintàctics de les produccions permet que els alumnes s’autocorregeixin.

L’avaluació s’ha de dur a terme en situacions tan reals i funcionals com sigui possible.

Els mestres han de realitzar també l’autoavaluació de la pràctica docent i valorar tant els resultats com el procés.

Contribució de l’àrea al desenvolupament de les competències bàsiques

L’ús social de la llengua en diferents contextos comunicatius contribueix en el desenvolupament dels aspectes que conformen la *competència en comunicació lingüística.*

L’accés al saber i a la construcció de coneixements mitjançant el llenguatge es relaciona directament amb la *competència per aprendre a aprendre,* i amb la *d’autonomia i iniciativa personal.*

Les àrees de llengua són àmbits per desenvolupar l’habilitat d’interpretar i d’expressar amb claredat i precisió informacions, dades i argumentacions i així col·laborar amb la *competència matemàtica*. La lectura atenta, la comprensió i la inferència d’enunciats són part del procés de resolució de problemes.

Les àrees de llengües contribueixen també al *tractament de la informació i competència digital* ja que proporcionen coneixements i destreses per a la recerca, selecció i tractament de la informació i comunicació.

Les llengües contribueixen al desenvolupament de la *competència social i* *ciutadana*, ja que les habilitats i destreses per a la convivència, el respecte i l’entesa entre les persones necessiten la llengua com a base de la comunicació.

La lectura, la comprensió i la valoració de les obres literàries contribueixen al desenvolupament de la *competència cultural i artística.*

4.- CRITERIS PER A L’ATENCIÓ A LA DIVERSITAT ESPECÍFICA D’ALUMNES D’INCORPORACIÓ TARDANA AMB DÈFICIT DE CONEIXEMENT DE LA LLENGUA CATALANA.

Com ja s'ha vist reflectit en l'estudi que es va fer al nostre centre en quant a ús de la llengua, una àmplia majoria del nostre alumnat és de parla castellana o d'altre procedència (especialment àrab). A més a més, durant aquest curs 2016-2017 hem notat un increment de la incorporació tardana d'alumnes procedents d'altres països o de comunitats de parla no catalana.

Els recursos humans que disposam per atendre a les necessitats específiques d'aquest col.lectiu és insuficient (1 mestra d'Atenció a la Diversitat) i per aquest motiu, dins el nostre Pla d'Innovació Educativa contemplam la necessitat de formació de tot el professorat en matèria d'acolliment lingüístic, ja que consideram que es tracta d'una actuació per part tant de tutors/es com d'especialistes.

El centre compta amb un Pla d'acolliment lingüístic (en procés de revisió) on es recullen i sistematitzen la major part de les actuacions i mesures organitzatives per facilitar la incorporació a l'alumnat nouvingut. Algunes d'aquestes són:

* S'introduirà primer l'ús del català, prioritzant sobre les altres llengües.
* Es prioritzarà lús oral de la llengua i la competència lingüística per poder desenvolupar-se en el contexte (aspectes pragmàtics de la llengua)
* Es potenciaran els aprenentatges cooperatius tals com agrupaments flexibles, projectes, alumnat-tutor...a on l'alumnat nouvingut pugui comptar amb el model d'un igual competent en la llengua catalana.

Els alumnes amb nee o amb dificultats específiques del llenguatge rebran tant el suport de la mestra de Pedagogia Terapèutica dins l'aula com el suport individual o en petit grup per part de la mestra d'Atenció a la Diversitat, sempre en la llengua vehicular del centre (català) per tal de propiciar el seu èxit en totes les àrees.

Les mestres i els mestres tutors, juntament amb l'equip de suport elaboraran, en cas necessari, tant les adaptacions significatives com no significatives d'accés al currículum. Tant l'avaluació com els criteris de promoció seran en funció dels objectius prevists en aquestes.

**5.- CRITERIS GENERALS PER A LES ADEQUACIONS DEL PROCÉS D’ENSENYAMENT DE LES LLENGÜES A LA REALITAT SOCIOLINGÏÍSTICA DEL CENTRE.**

*L’ús de la llengua a l’escola*

El català és la llengua vehicular i d’aprenentatge del centre, respectant, en tot moment, els drets lingüístics de les persones relacionades amb el centre.

*Alumnat*

Com ja hem mencionat abans, un alt percentatge del nostre alumnat desconeix una o les dues llengües oficials de la nostra Comunitat Autònoma. A més a més, en el cas dels alumnes coneixedors d’una de les dues llengües és sempre el castellà, com a llengua dominant.

En quant a l’ús de la llengua, es pot determinar que tant en els àmbits no formals com informals de l’educació predomina la utilització de la llengua castellana, essent pràcticament inexistent l’ús de llengua catalana en els àmbits familiars.

Pel que fa a la llengua escrita (llibres, premsa, revistes...) existeix també una predominància de la llengua castellana com a model lingüístic de referència per als nostres alumnes fora de l’àmbit escolar.

*Claustre de mestres*

La totalitat dels mestres del nostre centre tenen l’acreditació acadèmica corresponent per impartir classes en català i de llengua catalana.

En l’actualitat el centre compta amb una mestra especialista en llengua anglesa. A més a més hi ha tres persones amb el certificat B2 d’anglès i tres amb el certificat C1. Hem de tenir en compte, però que d’aquestes persones, només dues tenen la plaça definitiva al centre.

La llengua catalana serà al centre el vehicle d’expressió en les reunions de Claustre i Consell Escolar, així com en tots els actes i reunions que la comunitat educativa realitzi dins o fora de l’escola.

*Personal no docent*

L’equip directiu sol.licitarà que tot el personal no docent de l’escola tengui competència lingüística en català. Aquesta serà la llengua que utilitzarà habitualment a l’escola. Actualment la contractació del personal no docent (activitats de consergeria) és a càrrec de l’Ajuntament de Manacor.

Durant el proper curs 2017-2018 està previst que l’escola pugui comptar amb menjador escolar. Els o les monitores de menjador es dirigiran també als alumnes en llengua catalana.

*La llengua a les activitats complementàries*

La llengua utilitzada a les activitats que complementen el currículum (sortides a institucions, mostra de teatre escolar, excursions, activitats culturals...) és el català, excepte en aquells casos en què específicament es fan com a reforç de les àrees de llengua castellana o anglesa.

Per tot això exposat, es fa necessària la continuació del procés d’immersió de la llengua catalana dins el nostre centre, en la qual està implicada tota la comunitat educativa ja que el català es troba en situació de desavantatge front el castellà o altres llengües de procedència d’una gran part del nostre alumnat.

**6.- APLICACIÓ, SEGUIMENT I AVALUACIÓ DELS PROJECTES LINGÜÍSTICS.**

La Comissió de Coordinació Pedagògica, amb l’assessorament de la Comissió de Normalització Lingüística, serà l’encarregada de fer el seguiment d’aquest projecte i de realitzar-ne anualment l’avaluació.

Dins el 3r trimestre els equips de cicle realitzaran una valoració del projecte i de la seva aplicació. Les conclusions es duran a la darrera comissió de coordinació pedagògica a on es realitzarà una posada en comú, una valoració conjunta i es decidirà les mesures a prendre. Tota aquesta informació quedarà recollida a les actes de cicle, a les actes de la comissió i a la memòria de final de curs, i servirà per modificar, reforçar, etc. els aspectes pertinents del projecte.

L’avaluació es durà a terme a partir de:

- Valoració, en les sessions d’avaluació, dels resultats de les competències lingüístiques dels alumnes en les proves inicials i trimestrals.

- Valoració dels resultats de les competències lingüístiques en les proves externes.

- Valoració dels resultats de les competències lingüístiques de la primera avaluació de primer d’ESO dels nostres alumnes.

-Proves d’expressió i comprensió oral i escrita.

- Observació de:

. Grau d’utilització de la llengua catalana, per part dels alumnes, dins l’aula i pati.

. Grau d’utilització de la llengua catalana al centre en l’àmbit de relació.

. Si augmenta la comunicació oral en català entre l’alumnat fora de l’aula.

- Revisió d’acords en les actes de cicle, de comissió de coordinació pedagògica i de comissió de normalització lingüística.

- Materials i recursos necessaris.

- Seguiment de les actuacions fetes amb els alumnes d’incorporació tardana.

La direcció del centre aprovarà el projecte, a excepció dels aspectes educatius, que correspon al claustre de professors.